柳敏字白澤，河東解人也。系出河東柳氏。晉太常柳純之裔。父懿，後魏車騎將軍，汾州刺史。敏起員外散騎侍郎。累遷河東郡丞。宇文泰愛之，令接四方賓客。與蘇綽草新制。遷禮部郎中，封武城縣子，加帥都督，領本鄉兵，進大都督。從尉遲迥伐蜀，為行軍司馬，主軍略。周既克蜀，進驃騎大將軍、開府儀同三司，加侍中，遷尚書，賜姓宇文氏。孝閔帝朝，嘗司禮部之政。進公爵。武帝朝，封武德郡公。其後以疾不能理事。武帝、宣帝并親往問疾。隋開皇元年，進上大將軍、太子太保。卒。贈五州諸軍事、晉州刺史。子昂、務。